McKamey Manor

McKamey Manor er amerikanske spøkelseshus og blir drevet av eieren Russ McKamey. Det finnes blant annet spøkelseshus i Summertown, Tennessee og Huntsville, Alabama. McKamey har sagt at han har brukt en halv million dollar på turistattraksjonene sine. Besøkende kan vinne 20 000$, noe som tilsvarer 190 000 kroner, hvis de fullfører den ti timers lange turen. Hvis besøkende banner vil de risikere å vinne mindre beløp. Ifølge McKamey har ingen klart utfordringen så langt og han har påstått at spøkelseshuset er et av de mest intense i verden.

Deltakelseskrav 
For å delta må besøkende være over 21 år gammel, men hvis man har fått samtykke fra foresatte er det 18 års aldersgrense. I tillegg må besøkende ta en utholdenhets test, ha en bakgrunnssjekk og legeattest på at de er mentalt og fysisk friske nok til å delta. Besøkende må også ha helseforsikring, signere en 40 siders kontrakt på at de samtykker på å delta og ha et sikkerhetsord de kan si for å få ansatte i spøkelseshuset til å stoppe med å skremme dem. Deltakere må i tillegg se videoer av andre deltakeres turer for å vite hva som venter dem. I motsetning til de fleste turistattraksjoner tar ikke McKamey penger for det og vil at kundene skal gi ham hundefôr i stedet for. Han er eieren til fem hunder.

Aktiviteter 
Besøkende i spøkelseshuset kan bli bundet fast, tilgriset med lekeblod, låst inne i mørke rom og bli dynket i kaldt vann. De kan også få bind foran øynene, bli kneblet og møte på levende dyr som slanger, biller og lignende. Ifølge McKamey er hoved knepet for å skremme besøkende å fortelle dem noe som ikke er sant, som for eksempel å si at det er en hai i bassenget.

TV-serie 
Turistattraksjonen ble vist i Netflix-serien «Haunters: Art of the scare» og i en episode av «Dark tourist».

Kritikk 
I oktober 2019 ble det holdt en underskriftskampanje for å få lagt ned spøkelseshuset McKamey manor. Grunnen til motstanden var at skeptikerne mente at turistattraksjonen var skadelig. Ifølge Frankie Towery som opprettet underskriftkampanjen blir besøkende tvunget til å ta narkotiske stoffer som gir hallusinasjoner, gjennomgå drukningstortur og blir bundet fast. Per 31. oktober hadde kampanjen over 40 000 underskrifter.

I 2017 rykket politiet ut til området etter at de hadde mottatt en melding om kidnapping av en kvinne og fant henne bundet med gaffertape i kjelleren, har Fox17 skrevet.

Turistattraksjonen er lovlig fordi at besøkende signerer under en kontrakt på at de samtykker til å delta. Selv om mange er skeptiske, så er det over 20 000 på venteliste på å besøke attraksjonen.

Se også 
 Skrekkfilm
 Grøsser

Referanser

Eksterne lenker 
 Mckamey Manor sin hjemmeside
 Mckamey Manor sin YouTube kanal

Fornøyelsesparkattraksjoner
Severdigheter i USA
Byggverk i Alabama
Byggverk i Tennessee